ISTARSKI stožer civilne zaštite zatražio je uvođenje radikalnih mjera kako bi se spriječilo širenje koronavirusa u toj županiji.

Načelnik stožera Dino Kozlevac na presici je kazao da je održan sastanak na kojemu su donesene određene mjere za naredno razdoblje.

"Odlukom stožera se na rok do 14. travnja suspendiraju sva javna, kulturna i sportska događanja u Istri, bez obzira na to tko je organizator i na kojoj je razini događaj. To je s ciljem da se što manji broj okuplja na jednom mjestu i bude u kontaktu", objasnio je i dodao da granična policija i sanitarna inspekcija provode mjere na državnoj granici.

Tekst se nastavlja ispod oglasa

Uz to, zatražili su od Nacionalnog stožera da se na određeno vrijeme suspendira rad škola, vrtića i sveučilišta, poručeno je na presici.